冯玉兰夜月泣江舟・滚绣球
作者：无名氏
朝代：元

paragraphs: 我只道渚烟生逐好风，却原来海潮回催暮雨。
动乡愁暗伤情绪，(夫人云)小姐，俺几曾见这般大江水也！(正旦唱)都则为俺家尊受职迁除。
(冯太守云)孩儿，若不是我为泉州太守呵，你子母儿一世也到不的此处。
(正旦唱)若不是逐功名如转蓬，怎能勾对江山似画图？看东溟渐升玉免，早西山坠尽金乌。
见渔家灯火明还灭，听野寺钟声断又续，此景非俗。